ФНИ НА СУ „СВ. КЛИМЕНТ ОХРИДСКИ“

АНОТАЦИЯ НА ИЗСЛЕДОВАТЕЛСКИ ПРОЕКТ

**Тема:** [**ЕКО-арт 2022**](http://eservices.uni-sofia.bg/admin/sprojects/project/3664/)

**Вид на проекта**: тематичен проект

**Ръководител**: проф. д.н. Лаура Иванова Димитрова-Алтъков

**Факултет/ звено**: ФНОИ, Катедра Начална училищна педагогика

Проектът с международно участие на тема **ЕКО-арт 2022**, на английски език **ECO-art 2022,** се основава навръзката екология-изкуство. В проекта участват преподаватели от СУ „Св. Климент Охридски“ и студенти от специалностите „Изобразително изкуство“ и „Графичен дизайн“, както и докторанти към Катедра „Визуални изкуства“ на Факултета по науки за образованието и изкуствата. Участват още преподаватели, докторанти и студенти от ВТУ „Св. св. Кирил и Методий“ и Националната художествена академия, България, Университет „Онсекиз март“, Чанаккале, Турция, Академията за изкуства „Вл. Стшемински“, Лодз, Полша; Факултета по изкуства на Нишкия университет, Сърбия. По проекта са реализирани следните дейности: разработени са концепции за творби на екологична тема; създадени са художествени творби на екологична тема; създадена е фейсбук страница на проекта; представени са две студентски онлайн изложби на екологична тема; направен е дизайн и е отпечатан арт каталог за международната изложба „ЕКО-арт“, представена в „Арборетум“, Болестрашице, Полша, галерия „Пьотр Михайловси“, август 2022 г.; трима преподаватели участват в международния пленер на екологична тема „Болестрашице 2022“, Полша и в международната следпленерна изложба на екологична тема, представена в една от залите на галерия „Пьотр Михайловски“ в „Арборетум“, Болестрашице, Полша през август 2023 г.; проведен е международният арт симпозиум „АРТ-еко 2022“ в Китен, България от 10 до 16 септември 2022 г.; представена е международната изложба „ЕКО“ в галерия „Алма Матер“ през октомври 2022 г.; двама преподаватели и един докторант участват в международния пленер и майсторски клас по визуални изкуства на тема „Материя, време, пространство“ в Болестрашице, Полша – пленерът и майсторският клас се реализират по Програмата за художествено образование на Министерството на културата и националното наследство на Република Полша; създадени са нови творби за онлайн изложбите на екологична тема на студенти по графичен дизайн от Софийския университет „Св. Кл. Охридски“, Университет „Онсекиз март“, Чанаккале, Турция и студенти по дизайн от Академията за изкуства „Вл. Стшемински“, Лодз, Полша – творбите обединяват изследвания на студентите в рамките на проектите „ЕКО-арт/ АРТ-еко“ от 2021 г. и „ЕКО-арт 2022“ от 2022 г.

Резултатите от дейностите по проекта са публикувани на фейсбук страницата на проекта; на сайта на ФНОИ и сайта на СУ „Св. Климент Охридски“; на фейсбук страницата на Арборетум, Болестрашице, Полша; на сайта на Академията за изкуства „Вл. Стшемински“, Лодз, Полша. Предстои публикуването на статии, свързани с темата на проекта и реализираните дейности в специализирани научни издания.